Diari Oficial de la Generalitat Valenciana


Sumari del DOGV 2728, del 16-04-1996 (1996/837922)

CORRECCIÓ d'errors de la Resolució de 20 de febrer de 1996, del president de l'Institut de la Mitjana i Petita Indústria de la Generalitat Valenciana (Impiva), per la qual es convoquen ajudes en matèria d'infraestructures tecnològiques, qualitat, medi ambient, formació, creació d'empreses, cooperació i energia (DOGV núm. 2.715, de 25.03.96).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2728

Data del DOGV
:   16-04-1996

Secció del DOGV
:   ALTRES DISPOSICIONS

Número del document
:   1996/837922


Data del document
:   16-04-1996

Organisme emissor
:   Conselleria d'Indústria i Comerç

Tipus de document
:   Correcció d'errades

Correcció d'errades

CORRECCIó d'errors de la Resolució de 20 de febrer de 1996, del president de l'Institut de la Mitjana i Petita Indústria de la Generalitat Valenciana (Impiva), per la qual es convoquen ajudes en matèria d'infraestructures tecnològiques, qualitat, medi ambient, formació, creació d'empreses, cooperació i energia (DOGV núm. 2.715, de 25.03.96).   
Advertits errors en la Resolució de 20 de febrer de 1996, del president de l'Institut de la Mitjana i Petita Indústria de la Generalitat Valenciana (Impiva), per la qual es convoquen ajudes en matèria d'infraestructures tecnològiques, qualitat, medi ambient, formació, creació d'empreses, cooperació i energia (DOGV núm. 2.715, de 25.03.96), és procedent la correcció d'aquests en els termes següents.  
ANNEX I  
Bases dels programes  
Programa d'adaptació industrial mediambiental i minimització de residus  
En la pàgina 3.184, en l'apartat Ajudes, en les dues versions, on diu: «L'ajuda màxima serà de 15 MPTA per projecte i any.» ha de dir: «L'ajuda màxima serà de 15 MPTA per projecte i any. S'estableix un límit de 25 MPTA per a projectes que obtinguen ajudes en dues convocatòries successives.»  
En la pàgina 3.185, en l'apartat Altres, en les dues versions, on diu:   
«- Els beneficiaris estaran obligats a facilitar les comprovacions encaminades a garantir la correcta realització del projecte o actuació subvencionada.  
- Sols s'aprovaran les plantes de nova creació si les seues instal·lacions permeten la valorització de recursos.  
- En finalitzar el projecte el beneficiari estarà obligat a presentar un informe tècnico-econòmic sobre els resultats assolits, i les llicències i autoritzacions per al desenvolupament de la nova activitat.»  
Ha de dir:  
«- Els beneficiaris estaran obligats a facilitar les comprovacions encaminades a garantir la correcta realització del projecte o actuació subvencionada i presentar un informe tècnic sobre els resultats assolits.  
- Sols es donarà suport a les plantes de nova creació si les seues instal·lacions permeten la valoració de residus. En finalitzar aquest tipus de projecte, el beneficiari estarà obligat a presentar un informe tecnicoeconòmic sobre els resultats assolits, així com les llicències i autoritzacions per al desenvolupament de la nova activitat.»  
Programa de desenvolupament tecnològic mediambiental  
En la pàgina 3.186, en l'apartat Ajudes, en les dues versions, on diu:  
«1. Projectes d'I+D precompetitiva  
Fins el 50% del cost dels projectes i es pot arribar al 60% en el cas de petites i mitjanes empreses. L'ajuda màxima serà de 20 MPTA per projecte i any.  
2. Projectes d'I+D competitiva  
Fins el 30% del cost dels projectes i es pot arribar al 40% en el cas de petites i mitjanes empreses. L'ajuda màxima serà de 15 MPTA per projecte i any.»  
Ha de dir:  
«1. Projectes d'I+D precompetitiva  
Fins el 50% del cost dels projectes, i es podrà arribar al 60% en el cas de petites i mitjanes empreses. L'ajuda màxima serà de 18 MPTA per projecte i any. S'estableix un límit de 22 MPTA per als projectes que obtinguen ajudes en dues convocatòries successives i de 25 MPTA per als que obtinguen ajudes en tres convocatòries successives. Si el beneficiari és una entitat sense fi de lucre, l'ajuda màxima en aquests casos podrà cobrir la totalitat dels costos elegibles que no siguen aportats per les empreses participants amb un límit de 25 MPTA per projecte.   
2. Projectes d'I+D competitiva  
Fins el 25% del cost dels projectes i es podrà arribar al 35% en el cas de petites i mitjanes empreses. L'ajuda màxima serà de 15 MPTA per projecte i any. S'estableix un límit de 18 MPTA per als projectes que obtinguen ajudes en dues convocatòries successives i de 21 MPTA per als que obtinguen ajudes en tres convocatòries successives.»  
Se suprimeix el paràgraf següent: «Si el beneficiari és una entitat sense fi de lucre (...) per projecte i any».  
Programa d'ajudes per a la formació i el desenvolupament empresarial  
En la pàgina 3.194, en l'apartat Termini de sol·licitud, en la versió en castellà, on diu: «Podran presentar-se sol·licituds per a aquest programa fins al 30 d'abril de 1996 (actuació 2, 3, i 4) o 28 de juny de 1996 (actuacions 1). Ha de dir: Podran presentar-se sol·licituds per aquest programa fins al 30 d'abril de 1996 (actuacions 2, 3 i 4), o 28 de juny de 1996 (actuació 1).  
Programa d'estalvi energètic  
En la pàgina 3.198, en l'apartat Costos elegibles, en les dues versions, on diu: «No seran considerats projectes de generació el rendiment global del qual siga inferior al 50%.» ha de dir: «No seran considerats projectes de cogeneració el rendiment global dels quals siga inferior al 50%.»  
Programa d'energies renovables  
En la pàgina 3.200, en l'apartat Criteris de valoració, en les dues versions, on diu:   
«Actuació 1. Energia solar tèrmica  
A. Qualitat del projecte per a la qual cosa es considerarà:  
- Metres quadrats de placa solar.  
- Certificat de garantia de les plaques per un període mínim de tres anys.  
- Certificat de garantia de la instal·lació per un període mínim de tres anys.  
- Contracte de manteniment per un període mínim de tres anys.  
B. Adequació a les línies de política industrial de la Generalitat Valenciana.  
Actuació 2. Energia solar fotovoltaica i eòlica  
A. Qualitat del projecte, per a la qual cosa es considerarà:  
- WATT de potència instal·lada.  
- Instal·lació en primer, segon habitatge, edificació agropecuària o altres instal·lacions.  
- Certificat de garantia de les plaques i/o aerogenerador per un període mínim de tres anys.  
- Certificat de garantia de la instal·lació per un període mínim de tres anys.»   
Ha de dir:  
«Actuació 1. Energia solar tèrmica  
A. Qualitat del projecte per a la qual cosa es considerarà:  
- Metres quadrats de placa solar.  
B. Adequació a les línies de política industrial de la Generalitat Valenciana.  
Actuació 2. Energia solar fotovoltaica i eòlica  
A. Qualitat del projecte, per a la qual cosa es considerarà:  
- WATT de potència instal·lada.  
- Instal·lació en primer, segon habitatge, edificació agropecuària o altres instal·lacions.»  
En la pàgina 3.200, en l'apartat Termini de sol·licitud, en les dues versions, on diu: «Podran presentar-se sol·licituds per a aquest programa fins al 28 de juny de 1996.»; ha de dir: «Podran presentar-se sol·licituds per a aquest programa fins el 30 d'abril de 1996, llevat que els sol·licitants siguen particulars o entitats sense fi de lucre. En aquest cas, la data límit de presentació de sol·licituds serà el 28 de juny de 1996.  
A continuació caldrà que s'incloga el següent apartat:  
«Altres  
Els beneficiaris d'aquest programa estaran obligats a presentar en finalitzar el projecte la següent documentació:  
Actuació 1. Energia solar tèrmica.  
- Certificat de garantia de les plaques per un període mínim de tres anys  
- Certificat de garantia de la instal·lació per un període mínim de tres anys.  
- Contracte de manteniment per un període mínim de tres anys.  
- Una fotografia de la placa.  
Actuació 2. Energia solar fotovoltaica i eòlica.  
- Certificat de garantia de les plaques i/o aerogenerador per un període mínim de tres anys.  
- Certificat de garantia de la instal·lació per un període mínim de tres anys.  
- Una fotografia de la placa i/o de l'aerogenerador.  
ANNEX II. A  
Documentació a presentar adjunta a l'imprés de sol·licitud  
En la pàgina 3.201, en l'apartat Documentació administrativa, en les dues versions, on diu: «A. Empreses Individuals»; ha de dir: «A. Empreses individuals i professionals»  
En la pàgina 3.202, en les dues versions, després del subapartat D. Entitats sense fi de lucre ha d'incloure's el següent subapartat:  
«E. Particulars  
Espanyols:  
1. Fotocòpia del DNI.  
2. Fotocòpia del CIF.  
3. Fotocòpia de l'última declaració de l'impost sobre la renda de les persones físiques completa.  
Estrangers:  
Si hi resideix menys de 180 dies a l'any:  
1. Declaració jurada que no resideix a Espanya més de 180 dies a l'any, que l'habitatge és de la seua propietat, i que no percep rendes a Espanya.  
2. Fotocòpia del passaport.  
3. Fotocòpia del NIE.  
Si hi resideix més de 180 dies a l'any:  
1. Fotocòpia del passaport.  
2. Fotocòpia del NIE.  
3. Fotocòpia de l'última declaració de l'Impost sobre la Renda de les Persones Físiques completa.  
(NOTA: Per al Programa d'energies renovables, si la instal·lació és fotovoltaica i en primer habitatge s'aportarà, a més a més, la cèdula d'empadronament notificada per l'Ajuntament.)»